Furufåresopp danner mykorrhiza med furu. Arten forekommer særlig i tørr, lavrik, eldre sandfuruskog, men også i lågurtfuruskog, lågurtolivinfuruskog og i blant i berglendt bærlyngskog eller lavfuruskog med tynn humus Den er lokalt ikke sjelden i sandfuruskog nord-vest i Gudbrandsdalen og i enkelte fjordlier i Møre og Romsdal. Arten ser ut til å ha et europeisk tyngdepunkt i Fennoskandia, men har også en del funn fra Østerrike og Nord-Italia, foruten at den også forekommer i Nord-Amerika.